Verið velkomin á sýningaropnun á hinum nýopnaða Forsetabar í 12 tónum , Skólavörðustíg 15 , laugardaginn 18. janúar frá kl. 16:00 - 19:00 . Valdís Thor opnar sýninguna Samsetning / Assemblage þar sem hún sýnir úrklippumyndir ( collage ) sem hún hefur unnið úr gömlum National Geographic blöðum . Góð tónlist og tilboð á barnum . Á sýningunni gefur að líta úrklippumyndir sem Valdís hefur búið til síðustu mánuði . Efniviðurinn er fengin úr gömlum National Geopgraphic blöðum , árgöngum 1976 - 1982 . Úrklippumyndastíll hefur verið vinsæll gegnum tíðina en Valdís sækir meðal annars innblástur til Sigríðar Níelsdóttur ( ömmu lo-fi ) við gerð myndanna . Valdís lærði ljósmyndun við Iðnskólanum í Reykjavík . Hún starfaði sem ljósmyndari hjá Morgunblaðinu og lauk sveinsprófi árið 2008 . Síðan þá hefur hún tekið að sér ýmis ljósmyndaverkefni , m.a. fyrir franska dagblaðið Liberation og helgartímarit þess , Le mag , Reykjavík Grapevine og íslenska hönnunarmerkið KronbyKronkron . Valdís er meðlimur í FÍSL ( félagi íslenskra samtímaljósmyndara ) og stjórnaði samsýningu félagsins , ÍSÓ á Ísafirði sumarið 2015 . Þá hafa myndirnar hennar verið sýndar í Lettlandi , Tyrklandi og Portúgal ásamt Íslandi , meðal annars í Norræna húsinu og Ljósmyndasafni Reykjavíkur .